48.		Žiadosť o vrátenie plnení poskytnutých
			podľa dohody o zvýšení kvalifikácie (§ 155 ZP)
ABC, s.r.o., Ružová ul. č. 10, 010 01 Žilina,
zastúpený Ing. Vladimírom Milučkým
Ján Hladký
Stodolova ul. č. 2, 010 01 Žilina
V Žiline 30. 11. 20022
Vec:	Žiadosť o vrátenie plnení poskytnutých podľa dohody o zvýšení kvalifikácie
Dohodou o zvýšení kvalifikácie ste sa zaviazali, že po skončení štúdia na Žilinskej univerzite zotrváte v našej spoločnosti po dobu piatich rodov v pracovnom pomere. Štúdium ste skončili 30. 6. 2019, takže ste mali zotrvať v pracovnom pomere do 30. 6. 2024..
Na základe Vašej výpovede z 31. 8. 2022 skončil pracovný pomer 31. 10. 2022. Pretože nejde o žiaden z dôvodov, pre ktoré Vaša povinnosť na náhradu vynaložených nákladov nevzniká, žiadame o vrátenie sumy 2 100 eur, ktorá zodpovedá časti neodpracovaného záväzku.
Uvedené sumu žiadame zaplatiť do 31. 12. 2022, v opačnom prípade sa budeme domáhať svojho nároku súdnou cestou.
Vladimír Milučký
konateľ spoločnosti
Poznámka
Poskytnutie pracovného voľna, náhrady mzdy a ďalších nákladov spojených so štúdiom (napr. nákup učebníc, cestovné atď.) pri zvyšovaní kvalifikácie vychádza zo zásady zmluvnosti, ktorá je podmienená potrebou zamestnávateľa. Účasť na školení a štúdiu popri zamestnaní za účelom zvýšenia kvalifikácie nemožno zamestnancovi nariadiť.
Poskytovanie pracovného voľna, náhrady mzdy a ďalších nákladov spojených zo štúdiom sa odvíja až z uzavretia dohody o zvyšovaní kvalifikácie, ktorá je právnou formou stabilizácie zamestnancov. 
Nesplnenie stabilizačného záväzku zamestnanca (ktorý nesmie prekročiť päť rokov), spôsobuje vznik úhradovej povinnosti.